Diari Oficial de la Generalitat Valenciana


Sumari del DOGV 6712, del 13-02-2012 (2012/1267)

Informació pública de la modificació del Pla General d'Ordenació Urbana relativa a l'ampliació de zona verda i creació de zona esportiva al costat de la ronda Sud.
-------------------------------------------------------------------------------------------------------------------------------------------------------------------

### Dades del document

Número de DOGV
:   6712

Data del DOGV
:   13-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1267


Data del document
:   01-02-2012

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la modificació del Pla General d'Ordenació Urbana relativa a l'ampliació de zona verda i creació de zona esportiva al costat de la ronda Sud. [2012/1267]  
El Ple de l'Ajuntament de Castelló de la Plana, en sessió ordinària celebrada el dia 27 de gener de 2012, va adoptar, entre altres, l'acord següent:  
«Vist l'expedient corresponent al procediment que es tramita per a l'aprovació de la modificació del Pla General d'Ordenació Urbana de Castelló de la Plana relativa a l'ampliació de zona verda i creació de zona esportiva al costat de la ronda Sud, del qual es desprén que:  
  
1. En la Secció de Desenvolupament Urbanístic d'aquest Ajuntament s'ha estudiat la conveniència d'introduir certs canvis del Pla General en dos zones molt pròximes a la ronda Sud, per la qual cosa s'ha elaborat un document de modificació del Pla General, modificació relativa a l'ampliació de zona verda i creació de zona esportiva al costat de la ronda Sud, per a la seua tramitació.  
2. Els canvis afecten dos àmbit distints. El primer, definit com a àmbit 1, se situa en el nus que formen l'avinguda d'Enrique Gimeno (antiga N-340) i la ronda Sud. En ell es pretén ampliar la zona verda situada en la unitat d'execució 17-UE-T. En l'àmbit 2, que es correspon amb la zona qualificada com a ZV-AL/053, delimitada pel carrer de Pascual Asensio Hernández, avinguda de Vila-real, Gran Via Tárrega Monteblanco i la limítrofa unitat d'execució 74-UE-R, es pretén crear una zona esportiva en l'actual ZV-AL/053, en la qual existixen des de fa anys unes instal·lacions esportives d'ús públic; en els terrenys del denominat àmbit 1 (contigus a l'àmbit 2), suficient per a la substitució d'aquesta zona verda per la nova; amb l'ampliació de la zona verda situada en el primer àmbit se substituïx la ZV-AL/053 del segon àmbit que passa a ser zona esportiva, per la qual cosa no hi ha pèrdua de sòl destinat a zona verda sinó canvi d'emplaçament.  
3. La modificació consta de documents sense eficàcia normativa: memòria informativa, plànols d'informació i memòria justificativa i documents amb eficàcia normativa que són els plans d'ordenació.  
II. Fonaments jurídics:  
1r) La modificació relativa a l'ampliació de zona verda i creació de zona esportiva al costat de la ronda Sud objecte d'informe complix amb el que establix l'article 94 de la Llei Urbanística Valenciana, de 30 de desembre de 2005 (LUV), que establix els condicions que s'han de respectar en la redacció de les modificacions dels plànols. En el seu punt 2 determina l'obligatorietat que les noves solucions proposades mantinguen l'equilibri de les dotacions públiques suplementant, si és el cas, la xarxa primària i secundària de dotacions de manera que complisquen amb els criteris de qualitat i idoneïtat exigides per la llei. Amb aquesta modificació la superfície total computable de zona verda i zones esportives s'incrementen.   
L'article 52.1 de la Llei Urbanística Valenciana (LUV) disposa que qualsevol alteració del planejament ha de justificar si es mantenen les condicions de qualitat, funcionalitat, capacitat i coherència amb el model urbanístic, en la modificació objecte d'informe es mantenen les condicions de qualitat, funcionalitat, capacitat i coherència amb el model urbanístic que el Pla General havia establit.  
2n) L'article 36 de la LUV diu quines determinacions del Pla General tenen la consideració d'elements de l'ordenació estructural. La modificació que es proposa afecta elements estructurals de l'ordenació.  
  
3r) La nova zona verda s'adequa al que establix l'article 127.b del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, quant a l'exigència de superfície mínima i característiques d'aquesta. Complix amb el que establix l'article 128 respecte de les condicions de qualitat exigibles de les zones verdes ja que la nova superfície de zona verda té les condicions apropiades per a la plantació d'espècies vegetals i no es tracta d'una ubicació residual, les seues característiques topogràfiques no dificulten la urbanització ni impliquen desmuntatges d'impacte paisatgístic inadequat. La nova zona verda podrà dedicar-se als usos permesos en l'article 128.c del Reglament d'Ordenació i Gestió Territorial i Urbanística.  
4t) Els articles 141 a 154 del Reglament d'Ordenació i Gestió Territorial (ROGTU) aprovat per Decret 67/2006, de 19 de maig, en relació amb l'article 64 de la LUV, regulen el contingut i característiques dels documents que integren un Pla General. La documentació en què es formula la modificació s'ajusta en els seus continguts a les característiques de la modificació, que afecta un reduït àmbit, es referix a ajustos puntuals d'escassa repercussió en les grans magnituds del Pla General.   
  
5é) L'article 94 de la Llei Urbanística Valenciana preveu que les modificacions dels plans es duran a terme pel procediment previst per a cada tipus de pla i, en aquest cas, en tractar-se d'una modificació que afecta elements estructurals, haurà de seguir-se el procediment establit en els articles 83 i següents de la Llei Urbanística Valenciana.  
  
Atés que en la modificació se suprimix una zona verda i es crea una altra que la suplix, haurà de sol·licitar-se informe del Consell Jurídic Consultiu ja que l'article 94.4 de la Llei Urbanística Valenciana establix tal obligació per a les modificacions que suposen diferent qualificació o ús urbanístic de les zones verdes.  
6é) L'article 83.2 a de la LUV, en relació amb el 90.2 del mateix text, preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes anunciant-lo en el Diari Oficial de la Comunitat Valenciana i en un diari no oficial d'àmplia difusió en la localitat, i el punt 2.b del mateix article establix que s'hauran de sol·licitar els informes de les administracions sectorials les legislacions de les quals així ho exigisquen.   
7é) L'article 127.1.c de la Llei 7/1985, de 2 d'abril, Reguladora de les Bases de Règim Local atribuïx a la Junta de Govern Local la competència per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple, i l'article 123.1.i de la mateixa norma establix la competència del Ple en els actes de tramitació i aprovació dels plans generals.  
  
8é) Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els informes de l'arquitecte municipal, l'assessora jurídica de Planejament i Gestió Urbanística conformat pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans, s'acorda:  
  
  
Primer. Sotmetre a informació pública, pel termini d'un mes, la modificació del Pla General d'Ordenació Urbana relativa a l'ampliació de zona verda i creació de zona esportiva al costat de la ronda Sud i ordenar la inserció del corresponent anunci en el Diari Oficial de la Comunitat Valenciana, en un diari d'àmplia difusió de la província i al tauler d'anuncis i la pàgina web municipal i sol·licitar els informes de les administracions sectorials que siguen procedents.  
  
Segon. Sol·licitar informe del Consell Jurídic Consultiu de la Comunitat Valenciana en relació amb la diferent qualificació o ús urbanístic de la zona verda ZV-AL/053 inclosa en la modificació del Pla General d'Ordenació Urbana relativa a l'ampliació de zona verda i creació de zona esportiva al costat de la ronda Sud.»  
  
Cosa que es fa pública per a general coneixement i s'advertix al mateix temps que durant el termini d'un mes les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans, Bou núm. 16) i presentar les al·legacions que creguen convenients.   
  
Castelló de la Plana, 1 de febrer de 2012.- L'alcalde: Alfonso Bataller Vicent. El secretari general del Ple: Juan Jiménez Hernandis.